  Майя Бывальцева Кам шур вамен выжез Удмуртиын быдэсак усьтозы 17-тӥ пӧсьтолэзе. Ужрадэ Россиысь транспортъя министр Максим Соколов лыктоз. 10-тӥ куартолэзе ортчем брифингын со сярысь вераз элькун тӧролэсь ужзэ огдырлы быдэсъясь Александр Бречалов. «Кылем арняе концессионерлэн, ВТБ банклэн, ыстэм муртъёсыныз кенешон ортчытӥмы <…> Валтӥсез йылпумъян — 17-тӥ пӧсьтолэзе выж быдэсак усьтэмын луоз шуыса вераны инъет вань. <…> Витьымтэ шорысь мар ке луон гинэ выжез дыраз усьтыны уз сёты», — вераз со. Озьы ик улосвыл кивалтӥсь вераз, куд-ог ужпумъёс эскерисько на шуыса, кылсярысь, дунъёсты юнматон пумысен. Югдурез сэрттон-пертчон сярысь валан вань ни, но сое шараяны вазь на, пусйиз Александр Бречалов Тодэ вайытом, кун но ужбергатон ласянь валче вылысь пуктэм выж Москваысен Екатеринбургозь сюресэз автомобилистъёс понна 164 иськемлы вакчиятыны луонлык сётоз. Выж вылтӥ ужъя мынон-ветлонэз2016-тӥ арын шуркынмон кутсконын усьтӥзы. Дун тырон пунктъёсты пуктэм бере, чакланъёсъя 2017-тӥ арысь кыкетӥ кварталын, отӥ ортчон понна дун тыроно луоз. Тужгес бадӟым тарифъёсты Удмуртиысь кивалтэт юнматӥз. Удмуртилэн тӧроезлэсь ужзэ огдырлы быдэсъясь Александр Бречалов выж вылтӥ потон понна дунъёс пумысен ВТБ-лэн кивалтӥсеныз вераськыны малпа вал. Азьвылгес дун тыронэз люкетэн-люкетэн улонэ пыӵатон, озьы ик выжъёс вылтӥ ӵем ветлӥсь водительёс понна капчиятонъёс чаклан луонлыкез эскеризы. Тегъёс: Авто Камбарка Транспорт Удмуртия лэсьтськон АлександрБречалов Камваменвыж  